Steamboat Willie

Steamboat Willie ialah sebuah filem pendek animasi yang keluar pada 18 November 1928, sebagai kartun Mickey Mouse ketiga, selepas Plane Crazy (keluar enam bulan dahulu) dan The Gallopin' Gaucho (dihasilkan dahulu, tetapi keluar selepasnya). Inilah kartun Disney pertama yang diisi bunyi segerak (). Disney menggunakan sistem Cinephone rekaan Pat Powers yang menggunakan sistem Phonofilm Lee De Forest tanpa memberikan apa-apa penghargaan kepada De Forest. Tayangan perdana Steamboat Willie diadakan di 79th Street Theatre, New York1519 Second Avenue at 79th Street, now the synagogue Temple Sharaay Tefila. By 1941 it had been renamed the Colony Theater. dan mengatasi sambutan filem cetera .

Kartun ini diarah oleh Walt Disney.From The Encyclopedia of Disney Animated Shorts  Judulnya mengajuk filem Buster Keaton iaitu Steamboat Bill Jr. Muzik dalam Steamboat Willie digubah oleh Wilfred Jackson, yang dikatakan salah seorang juruanimasi Disney, dan terkandung melodi-melodi terkenal termasuk "Steamboat Bill" dan "".

Filem tersebut menerima sanjungan kritis yang meluas dan bukan sahaja kerana memperkenalkan salah satu watak kartun paling popular di dunia tetapi juga kerana reka baru tekniknya. Para juruanimasi mengundi Steamboat Willie sebagai kartun ke-13 terbaik sepanjang masa dalam buku 1994 The 50 Greatest Cartoons (50 Kartun Terbaik), dan pada tahun 1998, filem tersebut terpilih oleh Perpustakaan Kongres Amerika Syarikat untuk dipelihara dalam Pejabat Pendaftaran Filem Kebangsaan. Sebagai karya yang diterbitkan pada tahun 1928, kartun ini memasuki domain awam di Amerika Syarikat pada 1 Januari 2024, dan tersedia dalam talian.

Latar belakang
Mickey Mouse dicipta sebagai ganti untuk Oswald the Lucky Rabbit, sesusuk watak kartun yang dicipta oleh studio Disney awal-awal tetapi dimiliki oleh Universal Pictures ketika itu. Dua filem Mickey Mouse yang pertama, iaitu Plane Crazy dan The Gallopin' Gaucho versi tanpa bunyi, gagal dicarikan pengedar. Menurut Roy O. Disney, Walt Disney mendapat ilham untuk mencipta kartun berbunyi setelah menonton filem The Jazz Singer (1927). Disney percaya bahawa kartun akan bertambah lebih menarik jika ditambah suara.

Steamboat Willie sebenarnya bukanlah filem kartun pertama yang diberi audio segerak. Dari Mei 1924 hingga September 1926, Inkwell Studios milik Dave dan Max Fleischer telah menghasilkan 19 buah kartun berbunyi sebagai sebahagian daripada siri Song Car-Tunes, menggunakan proses Phonofilm. Bagaimanapun, Song Car-Tunes gagal memastikan bunyinya disegerakkan sepenuhnya, walhal Steamboat Willie dihasilkan menggunakan  untuk menjaga rentak pemuziknya. Sebulan sebelum keluarnya Steamboat Willie, terdapat satu lagi filem kartun yang menggunakan bunyi segerak, iaitu Dinner Time oleh Paul Terry, tetapi ia kurang mendapat sambutan.

Plot
Filem dimulakan dengan Mickey Mouse mengemudi sebuah bot api sepanjang sungai sambil menyiulkan lagu "" dan membunyikan tiga wisel kapal. Datangnya nakhoda kapal, Pete, mengarahkan Mickey turun dari anjungan. Mickey menjelir ke arah Pete. Pete cuba menyepak Mickey, tetapi Mickey sempat melarikan diri dan Pete sampai tersepak diri di belakang. Mickey terjatuh dari tangga, tergelincir di atas sebuku sabun di atas geladak, dan tersembam dalam baldi berisi air. Seekor burung kakaktua mentertawakan Mickey, dan Mickey pun membaling baldi ke atas kepala burung itu.

Pete yang menyaksikan gelagat Mickey di geladak, mengemudi kapal seorang diri. Dia mengunyah sebuku  dan meludah ke udara. Ludah itu membalik dan memukul loceng kapal. Pete terhibur dan meludah lagi, tetapi kali ini ludahnya mengena mukanya, menyebabkan Pete sakit hati.

Kapal wap berlabuh di "Podunk Landing" untuk mengangkut pelbagai haiwan ternakan. Mickey menghadapi kesukaran memasangkan abah-abah pada seekor lembu kurus untuk dimuatkan ke atas kapal. Mickey mengatasi masalah ini dengan menyuap lembu itu dengan rumput kering sehingga perutnya muat dengan abah-abah. Sebaik sahaja mereka bertolak, datangnya Minnie Mouse berlari mengejar kapal sebelum ia pergi. Mickey tidak sempat nampak Minnie, tetapi Minnie tetap mengejar kapal sepanjang tebing sungai sambil memanggil nama Mickey. Mickey terdengar teriakan Minnie dan bertindak memasang cangkuk kren pada  Minnie untuk membawanya masuk.

Setelah naik kapal, Minnie tercicir ukulele dan lembaran muzik untuk lagu "" yang dimakan oleh seekor kambing. Mickey cuba memeras keluar ukulele dari si kambing tetapi gagal. Si kambing pening dari pergaduhan itu, dan Mickey dan Minnie mula memperalatkan badan si kambing sebagai peti nyanyi dengan memutarkan ekornya seperti kunci engkol, jadi mereka pun terhibur. Mickey menggunakan pelbagai perkakas di atas kapal sebagai genderang iringan dan "memainkan" haiwan-haiwan lain seperti alat muzik. Ini termasuk menyentak-nyentak ekor kucing, meregang-regangkan leher angsa, merentap-rentap ekor anak khinzir, menekan-nekan tetek ibu khinzir, dan memalu-malu gigi dan lidah lembu seperti gamelan untuk memainkan lagu tersebut.

Nakhoda Pete tidak senang hati dengan persembahan muzik itu dan menghantar Mickey ke tugas mengupas ubi kentang sebagai hukuman. Di tempat mengupas (), si burung kakaktua dari tadi muncul di tingkap magun dan mentertawakan Mickey lagi. Serik dengan ejekan si burung, Mickey membaling seketul kentang separuh kupas padanya sehingga ia jatuh ke dalam sungai. Mickey ketawa sambil duduk di sebelah ubi kentang, menandakan berakhirnya cerita.

Dialog
Watak-watak Mickey, Minnie, dan Pete berlakon seakan-akan pantomim dengan hanya mengeluarkan bunyi-bunyi mendecit dan menggeram tanpa sebarang dialog yang dapat difahami. Satu-satunya dialog dalam filem ini dilafazkan oleh si burung kakaktua. Apabila Mickey tersembam ke dalam baldi, si burung berkata, "" (Harap awak tak terasa, budak besar!) diikuti dengan gelak tawa. Ungkapan itu juga diulangi di akhir filem, dan apabila si burung terjatuh ke dalam sungai, ia berteriak "" (Tolong! Tolong! Orang terjatuh!)

 Rujukan 

Kategori:Filem 1928
Kategori:Filem komedi
Kategori:Filem pendek animasi Disney, 1920-an
Kategori:Filem pendek Mickey Mouse
Kategori:Filem muzikal
Kategori:Filem pendek
Kategori:Filem hitam dan putih
Kategori:Filem bahasa Inggeris
Kategori:Filem Amerika Syarikat